CELEX: 31986R2366
Language: el
Date: 1986-07-28 00:00:00
Title: Κανονισμός (ΕΟΚ) αριθ. 2366/86 της Επιτροπής της 28ης Ιουλίου 1986 που τροποποιεί τον κανονισμό (ΕΟΚ) αριθ. 1871/86 σχετικά με την απαλλαγή από την εισφορά συνυπευθυνότητας των σιτηρών που βρίσκονται σε απόθεμα στο τέλος της περιόδου εμπορίας 1985/86

Avis juridique important

|

31986R2366

Κανονισμός (ΕΟΚ) αριθ. 2366/86 της Επιτροπής της 28ης Ιουλίου 1986 που τροποποιεί τον κανονισμό (ΕΟΚ) αριθ. 1871/86 σχετικά με την απαλλαγή από την εισφορά συνυπευθυνότητας των σιτηρών που βρίσκονται σε απόθεμα στο τέλος της περιόδου εμπορίας 1985/86  

Επίσημη Εφημερίδα αριθ. L 205 της 29/07/1986 σ. 0023

***** ΚΑΝΟΝΙΣΜΟΣ (ΕΟΚ) αριθ. 2366/86 ΤΗΣ ΕΠΙΤΡΟΠΗΣ  της 28ης Ιουλίου 1986  που τροποποιεί τον κανονισμό (ΕΟΚ) αριθ. 1871/86 σχετικά με την απαλλαγή από την εισφορά συνυπευθυνότητας των σιτηρών που βρίσκονται σε απόθεμα στο τέλος της περιόδου εμπορίας 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 4,  Εκτιμώντας:  ότι το σόργο, σιτηρό που παράγεται στα νότια κράτη μέλη της Κοινότητας, βρίσκεται στην ίδια κατάσταση με τον αραβόσιτο, όσον αφορά την περίοδο συγκομιδής· ότι, κατά συνέπεια, πρέπει το σόργο να τύχει της ίδιας μεταχείρισης με τον αραβόσιτο, όσον αφορά τις προϋποθέσεις που απαιτούνται για την απαλλαγή από την εισφορά συνυπευθυνότητας των αποθεμάτων σόργου συγκομιδής παλαιότερης του 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1871/86 (3) τροποποιείται ως εξής:  1. Στο άρθρο 3 παράγραφος 1 πρώτο εδάφιο και παράγραφος 2 πρώτο εδάφιο, οι όροι «και του σόργου» παρεμβάλλονται μετά τους όρους «εκτός του αραβοσίτου».  2. Στο άρθρο 4 πρώτο εδάφιο οι όροι «και του σόργου» παρεμβάλλονται μετά τους όρους «εκτός του αραβοσίτου».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 18 Ιουνίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 162 της 18. 6. 1986, σ. 18.